Efter at sigtelsen blev læst op, valgte dommeren at lukke døren af hensyn til den 10-årige pige. Den 36-årige-årige erkender, at han den 11. maj i tidsrummet fra 12.45 til 14.15 bortførte den 10-årige pige, da hun var på vej hjem fra Hjortdal skole ved Fjerritslev. Han erkender samtidig at have krænket pigen seksuelt, bl.a. ved at beføle hende i skridtet og under tøjet. Krænkelserne skulle være foregået på en rasteplads. Det var forsvareren, der ønskede de lukkede døre under afhøringen af den 36-årige og dommeren valgte at følge begæringen af hensyn til pigen. Den 36-årige blev anholdt onsdag formiddag på baggrund af tekniske spor i sagen. Han valgte ikke at kære varetægtsfængslingen.

Opsummering:
En 36-årig mand er ved retten i Hjørring varetægtsfængslet i tre uger, sigtet for bortførelse og seksuel krænkelse af en 10-årig pige den 11. maj i år. Manden har erkendt forholdene. OPDATERET